Šiaulių gidas

Komedija „Intrigantės“
2026-03-10 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
„Kitoks teatras“ pristato intriguojančią komediją „Intrigantės” su visiems puikiai pažįstamomis teatro, kino, TV žvaigždėmis – Rimante Valiukaite / Ilona Kvietkutė, Oneida Kunsunga, Edita Užaitė / Aušra Štukytė ir Mariumi Repšiu / Ainiumi Storpirščiu. Tai ypatinga komedija, kurioje pasakojama apie tris aktores, kurios visą gyvenimą dalijasi viena grimerine ir vaidina vienoje scenoje. Jos visada viena kitą palaiko, šventes švenčia kartu, ištikus bėdai, taip pat kartu, o aplinkiniai paslapčiomis jas vadina trimis muškietininkėmis.
Nuo studijų laikų jos paslapčiomis svajoja sukurti grupę ir nustebinti savo neeiliniu talentu visą Lietuvą, bet vis neatranda tinkamo momento pradėti tai įgyvendinti. Tačiau šiandien ypatinga diena! Pasigirsta telefono skambutis, kuris praneša, kad tarp „trijų muškietininkių” yra ta, kuri šiais metais taps GERIAUSIA KINO AKTORE. Deja, tik viena!
Intrigos, pavydas, tikros ašaros, dar nuoširdesnis juokas ir scenoje skambanti gyvai atliekama muzika. Ar ši ypatinga diena nesugriaus aktorių draugystės? Atsakymai komedijoje „Intrigantės”.
Režisierius ir pjesės autorius – Ramūnas Cicėnas.
Scenografija ir kostiumai – Vita Eidimtaitė.
Renginio trukmė: ~1 val. 40 min.

Justino Marcinkevičiaus ir Jono Strielkūno poezijos vakaras „Jau greit sutems pasauly mano“
2026-03-10 17:00 (Europe/Helsinki) | „Laiptų galerija”
Kovo 10 d. 17 val. Šiaulių kultūros centro galerijoje „Laiptai“ vyks Justino Marcinkevičiaus (1930–2011) ir Jono Strielkūno (1939–2010) poezijos vakaras „Jau greit sutems pasauly mano“.
Dalyvauja aktorius Rolandas Kazlas, muzikos kūrėjas Justas Juškevičius.
Įėjimas su kvietimais. Kvietimus nuo vasario 26 d. 9 val. platina Šiaulių kultūros centro, galerijos „Laiptai“ kasos ir www.ticketmarket.lt
Šiaulių kultūros centro kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.
Galerijos „Laiptai“ darbo laikas antradieniais–penktadieniais 11–18 val., šeštadieniais 11–17 val., tel. +370 656 59 940.
Renginio trukmė: ~1 val. 30 min.

Ramūno Rudoko komedija „Kiek vertas AŠ“
2026-03-09 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
2026 m. kovo 9 d. 18 val. Šiaulių kultūros centro Didžiojoje koncertų salėje vyks Ramūno Rudoko komedija „Kiek vertas AŠ“.
Pagaliau atėjo metas giliai pasijuokti iš savęs, savo profesijos, buities, santykių, gyvenimo.
Pasaulyje gyvena vien tik nuostabūs žmonės: verslininkai, politikai, inspektoriai, teisininkai, buhalteriai … Ir, aišku, konsultantai. Bet… ar visi jie mėgaujasi nuostabiu gyvenimu, myli pasaulį, myli savo profesijas taip, kaip visą gyvenimą dievina ir maudosi savo profesijoje aktorius? Tik vienas klausimas – kiek vertas aš, kiek vertas aktorius? Ar už mano darbą scenoje arba kine bus sumokėta bulviniais blynais? O gal man bus atseikėta tiek, kiek negaila? Apie visa tai ir sužinosite naujausioje komedijoje „Kiek vertas Aš?“ Per pusantros valandos aktorius persikūnija į daugelį personažų ir atskleidžia dar niekur neskelbtas ir negirdėtas savo gyvenimo istorijas.
Tai užtikrinta geros nuotaikos ir humoro dozė. Ateik ir viską pamatysi pats. Ir netgi sužinosi…
Renginio trukmė: ~1 val. 30 min.
Likus valandai iki renginio, 17–18 val., Šiaulių kultūros centre veiks kavinė, kurioje bus galima įsigyti gėrimų ir užkandžių.

Žaisminga komedija „Aukštakulniais per santuoką“
2026-03-08 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Kas nutinka, kai meilė pavargsta, o skyrybos jau suplanuotos… bet kažkas netikėto pasibeldžia į duris?
Ji – aukštakulnių maniakė, jis – vyras, kuriam jau seniai trūksta ne tik gaminamos vakarienės, bet ir dėmesio. Vietoj vakarienės – nauji batai, vietoj pokalbių – sąskaitos, o vietoj artumo – nuotolis. Jie – pora, kuriai baigėsi žodžiai. Rutina, neišsipildę lūkesčiai, smulkūs ginčai, kurie tapo kasdienybe. Skyrybos suplanuotos, emocijos išsikvėpusios, planai padėti tašką – jau rytoj. Ir kai atrodo, kad viskas krypsta į skyrybas, gyvenime pasirodo… kaimynas su stulbinančia paslaptimi. Galbūt atsitiktinai, o gal… ne visai.
Spektaklyje susipina aštri komedija, paradoksai ir nenuspėjamos situacijos, kuriose atpažins save tiek ilgai kartu esančios poros, tiek ką tik įsimylėjusieji.
Komedija „Aukštakulniais per santuoką“ – tai žvilgsnis į mūsų santykius: juokingus, nenuspėjamus, skaudžius ir kartu nepakartojamai žmogiškus.
Juokitės, atpažinkite save ir galbūt… vėl įsimylėkite.
Režisierius: Tomas Dutkievičius (Tomasz Dutkiewicz)
Vaidina:
Šarlotė – Sandra Daukšaitė-Petrulėnė, Justina Nemanytė
Maksas – Tomas Rinkūnas, Paulius Valaskevičius
Daktaras Meilė – Eimutis Kvoščiauskas, Šarūnas Datenis
Renginio trukmė: ~1 val. 30 min.
Likus valandai iki renginio, 17–18 val., Šiaulių kultūros centre veiks kavinė, kurioje bus galima įsigyti gėrimų ir užkandžių.

JOS ŠVIESA | SIMONA JAKUBĖNAITĖ ir „CAMERATA SOLARIS“ Šiaulių miesto simfoninis orkestras | Dirigentas Vilhelmas Čepinskis
2026-03-08 17:00 (Europe/Helsinki) | Koncertų salė „Saulė”
SIMONA – išskirtinio balso vokalistė ir kūrėja, formuojanti savitą šiuolaikinės autorinės muzikos skambesį, kuriame susilieja džiazo laisvė, subtili emocinė raiška ir šiuolaikinė estetika. Šiuo metu atlikėja pristato ilgai brandintą ir giliai išjaustą albumą „Her Light“ ir pradeda naują karjeros etapą – sugrįžimą į sceną bei siekį atverti klausytojų širdis.
Albumas „Her Light | Jos šviesa“ buvo pristatytas koncertiniuose pasirodymuose, sulaukusiuose išskirtinio klausytojų ir profesionalų dėmesio. Kovo 8 d. šis muzikinis projektas atkeliauja į Šiaulius, kur bus pristatomas ypatingu formatu – kartu su „Camerata Solaris“ Šiaulių miesto simfoniniu orkestru, diriguojamu maestro Vilhelmo Čepinskio.
„Her Light | Jos šviesa“ – brandus autorinis albumas, atspindintis kūrėjos vidinę kelionę, gyvenimo patirtis ir nuolatinį meninį augimą. Jo muzikinėje kalboje ryški džiazo harmonija, šiuolaikinio skambesio pojūtis ir jautri vokalinė interpretacija. Tai kūrinys, kviečiantis įsiklausyti į tylą, laikinumo grožį ir vidinės šviesos paieškas.
„Mano muzika skirta absoliučiai kiekvienam: ir tiems, kurie mane žino iš seniau, bet išgirs naujai, ir tiems, kurie dar tik atras mano muziką, jos universalumą ir grožį. Dabar, atiduodama savo muziką klausytojams, jaučiuosi sukūrusi brandų kūrinį, kurio bus gera klausyti ir po dešimt metų. Tam turėjau užaugti pati ir atrasti savo kūrybą naujai. Šiame etape susijungia viskas, kas esu aš“, – naują kūrybą pristato SIMONA.
Atvykite ir įsiklausykite į muziką, kuri kalba tyliai, bet pasiekia giliausiai.

Spektaklis „Skraidantis Travolta“
2026-03-07 18:00 (Europe/Helsinki) | Šiaulių dramos teatras
Dramaturgas – ARTŪRS DĪCIS
Režisierius – TOMS TREINIS
Scenografas – KRISTAPS KRAMIŅŠ
Kostiumų dizainerė – MARTA TREINE
Kompozitorius – JŪLIJS MELNGAILIS
Šviesų dailininkas – NIKS CIPRUSS

Pjesę iš latvių kalbos vertė – VIKTORIJA JONKUTĖ

Spektaklis „Skraidantis Travolta“ – pasiilgusiems sodrių aktorinių vaidmenų ir gerų istorijų. Tai įtraukiantis, švelnia ironija ir humoru persmelktas pasakojimas apie kiekvieno mūsų (ne)dedamas pastangas gyventi savo, o ne aplinkybių primestą gyvenimą.
Spektaklį pristato jauna teatro kūrėjų komanda iš kaimyninės Latvijos. Režisierius Toms Treinis spektakliui Šiauliuose neatsitiktinai pasirinko šiuolaikinio latvių autoriaus Artūro Dicio pjesę, kurios tema, kaip teigia režisierius, yra vienodai aktuali ir suprantama tiek Latvijos, tiek Lietuvos publikai.
Pjesė pasakoja apie atokaus kaimelio gyventojus, kurių kasdienybė skęsta asmeninėse peripetijose. Kasdieninės kalbos, sodrių dialogų ir humoro prisodrinta pjesė nukelia į mažą, visų užmirštą kaimelį, kurio gyventojai, nebandydami nieko keisti ar keistis patys, stumia viena į kitą panašias dienas. Pasakojimo centre – jaunas vaikinas vardu Travolta, kurį kaime dėl jo uždaro būdo ir keistų įpročių daugelis laiko tiesiog „trenktu“. Be kitų keistenybių, Travolta turi niekam nesuprantamą, pavojingą ir, rodos, visiškai beprasmį „hobį“ – netikėtai iššokti priešais pro kaimą lekiantį automobilį. Vieną dieną šis atrodytų iki absurdo kvailas užsiėmimas pritraukia žurnalistų dėmesį ir įvykiai pasisuka labai netikėta linkme…
Atrodo, kad Travolta, kaip ir visi kiti veikėjai, yra nuolankiai susitaikęs su savo likimu, tačiau iš tikrųjų savyje jis nešiojasi didžiulę šeimos paslaptį, kurią atskleidus, tampa akivaizdu, kad po šiurkštoku pjesės paviršiumi slepiasi sukrečianti meilės, kaltės ir jos atpirkimo tragedija. Travolta – tai tarsi Latvijos Forestas Gampas, kuris, net pačiomis nepalankiausiomis aplinkybėmis bando ieškoti išeities.
Spektaklyje pirmuoju smuiku griežia psichologiškai tiksli aktorių vaidyba, paženklinta švelniu ironijos prieskoniu. Kiekvienas pjesės veikėjas jaučiasi įspraustas į aplinkybes, kurios, jų manymu, neleidžia jiems ištrūkti, įgyvendinti savo svajonių. Dėl to kiekvienas jų jaučiasi savaip nelaimingas. Bet ar iš tiesų jie nuoširdžiai nori ir stengiasi keisti savo gyvenimą?
Pjesės autorius A. Dicis teigia, kad šia pjese jis norėjo priminti labai paprastą, bet deja, dažnai pamirštamą tiesą, kad gyvenimas nėra kažkas abstraktaus – „kiekvieną mielą sekundę jis vyksta mumyse ir mes patys esame tikrieji savo gyvenimo kūrėjai. Nėra tokios vietos kaip „niekur“, kur gyvenimas tarsi teka pro šalį, nepaliesdamas žmonių“.
Režisierius Toms Treinis: „Statydamas šį spektaklį, galvoju apie žmogiškojo neišsipildymo ir susitaikymo su likimu priežastis. Pro buitišką ir banalią kasdienybę, veikėjų tuštumos ir savinaikos perspektyvą bandau priartėti prie esminių tokį gyvenimą įtakojančių mąstymo klišių. Jas panaikinti gali ne tuščios kalbos ar iš kitų nugirsti „protingi“ žodžiai, savęs gailėjimasis ar kaltinimai, o konkretūs žingsniai, veiksmai, kuriuos būtina daryti siekiant pokyčių. Akistata su likimu daugeliui nėra maloni, bet tai pagrindinė sąlyga norint pradėti keistis“.
Premjera – 2023-03-26 d.
Apie kuriamą Ilonos vaidmenį pasakoja aktorė Nomeda Bėčiūtė.

„LIETUVAITĖ“ | Dovana senjorams!
2026-03-06 16:00 (Europe/Helsinki) | P. Višinskio viešoji biblioteka
Kovo 6 d. 16.00 val. Šiaulių apskrities Povilo Višinskio viešojoje bibliotekoje vyks koncertas „LIETUVAITĖ“ – dovana senjorams. Šiaulių pučiamųjų orkestras kartu su solistais kvies pasinerti į širdžiai artimą lietuviškų dainų, operetės, miuziklo ir populiariosios klasikos pasaulį – kupiną nostalgijos, šilumos ir gražių prisiminimų. Tai jaukus, prasmingas muzikinis susitikimas, skirtas padovanoti džiaugsmą, bendrystę ir šventinę nuotaiką.
Ypatingą koncertą „Lietuvaitė“ dovanos:
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
Adrijana Balsytė (sopranas),
Juozas Janužas (tenoras),
Romualdas Juzukonis (baritonas),
Virginijus Barzinskis (tenoras),
Gediminas Brūzga (saksofonas),
Ignas Vaišnoras (trimitas),
Vladas Baranauskas (aktorius).
KONCERTAS NEMOKAMAS!

Alinos Orlovos koncertas
2026-03-05 19:00 (Europe/Helsinki) | Šiaulių arena
Kovo 5 d. Šiaulių arenos Mažojoje salėje skambės Alinos Orlovos koncertas, kuriame susitinka kūrėjos sapniškas balsas, poetiškos dainos ir Tomo Ramančiūno violončelės šilti tonai.
Koncerte skambės muzika iš naujausio albumo „Nakties atvirukai“ ir jau seniai pamilti kūriniai – lyg tiltas tarp to, kas pažįstama, ir to, kas dar tik atveriama. Alinos kuriama mistiška atmosfera primins apie ilgesį, žmogaus trapumą, melancholiją, ir tylos svarbą tarp garsų.
Nepraleiskite vakaro, kuriame muzika skamba be perteklinių formų – jautriai, atvirai, ir kviečia būti arčiau.
Apie Aliną Orlovą
Alina Orlova – viena ryškiausių ir savičiausių Lietuvos alternatyvios muzikos kūrėjų. Ji išsiskiria savo poetiška kalba ir iškart atpažįstamu sapnišku balsu, lyg iš tolių ataidinčiu pasakojimu. Muzikoje yra sušiuolaikinto folkloro užuominų, dainuojamosios poezijos, aranžuotės vietomis kabaretiškos, tylą vertinančios tiek pat kiek garsą, vaiduokliškai viliojančios prieiti arčiau.
Per savo karjerą Alina pasirodė išskirtinėse pasaulio koncertų erdvėse: Paryžiaus Musée d’Orsay, Niujorko The Bowery Ballroom festivalio Tribeca programoje, Lietuvos Valdovų rūmuose; apšildė legendinį Marc Almond. Kūrėjos diskografijoje – 6 albumai, vis naujai išgyvenantys savo aktualumą.
Dabartiniame kūrybos etape Alina banguoja su „Nakties atvirukais“ – subtiliu, atmosferišku, kviečiančiu į tylią nakties būseną albumu, kuriame svarbiausia tampa jautrūs niuansai ir erdvė tarp garsų.
Renginio informacija

Durys atidaromos: 18:00 val.
Renginio trukmė: ~ 1:30 val.
Petrauka: nėra
Vaikai įleidžiami nemokamai: ne
Nuolaidos: netaikomos
Amžiaus cenzas: nėra
Svarbi informacija: Bilietų kaina gali kilti.
Fotografavimas/filmavimas: Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.
Organizatorius: Universali Šiaulių arena, UAB. Renginio organizatorius prisiima atsakomybę dėl renginio ir jo kokybės bei bilietų į renginį platinimo. Šiaulių arena teikia renginio organizatoriui tik renginio vietos nuomos paslaugą ir už renginį bei jo vykdymą neatsako.

Vienna Strauss Philharmonie Orchestra
2026-03-04 19:00 (Europe/Helsinki) | Koncertų salė „Saulė”
2026 m. kovo mėnesio švenčių metu Vienna Strauss Philharmonie Orchestra – po pusantrų metų pertraukos – gastroliuos po Lietuvą ir surengs koncertus Šiauliuose (kovo 4 d.), Kaune (kovo 14 d.) ir Vilniuje (kovo 15 d.).
Ansamblis pristatys pavasario švenčių programą, kurioje skambės Mocarto, Brahmso, Haidno, Albinonio, genialaus Kálmáno ir, žinoma, Štrausų dinastijos kūriniai.
Orkestrą 2014 m. įkūrė Geraldas Grünbacheris (Viena, Austrija), pasaulinio garso Mocarto orkestro įkūrėjas.
Orkestro dirigentas yra András Deákas, talentingas ir charizmatiškas maestro, turintis ilgą ir sėkmingą karjerą. Šiam turui speciali žiuri atrinko 27 muzikantus iš viso pasaulio (Austrijos, Vengrijos, Japonijos, Ukrainos, Vokietijos, Lenkijos, Taivano, Kroatijos ir Kipro).
Ansamblio veikla skirta Vienos muzikinės kultūros išsaugojimui ir plėtrai bei jos populiarinimui Europos ir tarptautiniu lygmeniu.
Vyriausiasis dirigentas András László Deák, garsus maestro ir išskirtinis dirigentas, atliks dvi pilnas dalis su neįtikėtina energija.
Organizatoriai tikisi, kad šis vakaras bus dovana visiems, kurie džiaugsmingai žengia į naująjį pavasarį.

Miuziklas „Šiuolaikinė Esteros istorija“ („La Meguila d'Itzik“)
2026-03-03 18:00 (Europe/Helsinki) | „Laiptų galerija”
Šiaulių krašto žydų bendruomenė maloniai kviečia į miuziklą „Šiuolaikinė Esteros istorija“ („La Meguila d’Itzik“), kuris vyks kovo 3 d. 18.00 val. Šiaulių kultūros centro galerijoje „Laiptai“.
Renginyje pasirodys Vytauto Didžiojo universiteto Muzikos akademijos prof. Sabinos Martinaitytės ir prof. Audronės Eitmanavičiūtės studentai – tarptautinių konkursų laureatai.
Miuziklas sukurtas pagal žymaus žydų poeto Itsik Manger (1901–1969) kūrinį, muzikos autorius – kompozitorius Dov Seltzer. Tai spalvingas ir nuotaikingas Purimo vaidinimas (Purim shpiel), paremtas Esteros ritinio istorija, tradiciškai skaitoma sinagogoje per Purim šventę.
Žiūrovai išvys biblinę istoriją apie karalienę Esterą, išgelbėjusią žydų tautą nuo sunaikinimo, tačiau pasakojimas bus perteiktas kūrybiškai ir šiuolaikiškai – su XX a. pradžios Rytų Europos žydų gyvenimo koloritu, humoru bei netikėtais personažais. Spektaklyje atgyja Mordechajus, Estera, karalius Ahasverešas ir Hamanas, o taip pat – papildomi, komiški veikėjai, suteikiantys pasirodymui išskirtinį žavesį.
Režisierė – prof. Audronė Eitmanavičiūtė
Muzikos vadovė – prof. Sabina Martinaitytė
Organizatorius – Šiaulių krašto žydų bendruomenė, partneris – Šiaulių kultūros centras.
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.

Renginys nemokamas

„Colours of Bubbles“ naujo albumo „Stela“ pristatymo koncertas
2026-03-01 18:00 (Europe/Helsinki) | Šiaulių dramos teatras
2026 m. kovo 1 dieną grupė „Colours of Bubbles“ sugrįš į gimtąjį miestą – Valstybiniame Šiaulių dramos teatre pirmą kartą gyvai skambės naujasis albumas „Stela“.
„Stela“ – tai atviras albumas. Jis gimė iš karo ir nuovargio laiko, iš nerimo, kuris tapo mūsų kasdienybe. „Tai albumas apie tylą po triukšmo, apie žmogų, kuris bando išlikti pasaulyje, kur viskas griūva,“ – sako grupės nariai.
Koncerto metu „Colours of Bubbles“ pasirodys su išplėsta sudėtimi – scenoje grupės skambesį papildys styginiai bei pučiamieji instrumentai, o susirinkusiuosius stebins koncerto režisūriniai sprendimai, prie kurių prisidės Auksinio scenos kryžiaus laureatas, dramaturgas ir režisierius Aleksandras Špilevojus.
Kartu su šiuo leidiniu bei koncertu „Colours of Bubbles“ žymi ir ypatingą karjeros etapą – grupės veiklos dvidešimtmetį.
„Šis koncertas mums yra daugiau nei albumo pristatymas – tai mūsų dvidešimties metų kūrybinio kelio įprasminimas. Norime, kad klausytojai pajustų visą albumo atmosferą – nuo tamsos iki šviesos, nuo triukšmo iki tylos,“ – teigia grupė.
Susitikime 2026 m. kovo 1 dieną Valstybiniame Šiaulių dramos teatre.

Šokių vakaras. Groja grupė „Reviu“
2026-03-01 17:00 (Europe/Helsinki)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2026 m. kovo 1 d. 17 val.

5 Eur

Kovo 1 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Reviu“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Organizatorius – Šiaulių kultūros centras.

Interaktyvus judesio spektaklis 0-3 metų vaikams „Vandeninis nuotykis“
2026-03-01 10:00 - 11:30 (Europe/Moscow) | Šiaulių dramos teatro Mažoji salė
Interaktyvus judesio spektaklis 0-3 metų vaikams, skirtas ne daugiau nei 20-čiai mažylių.
Spektaklis bus rodomas 10.00 val. ir 11.30 val.

Idėjos autorė ir režisierė – Birutė Banevičiūtė
Kompozitorė – Rasa Dikčienė

„Vandeninis nuotykis“ – tai interaktyvus judesio spektaklis patiems mažiausiems teatro lankytojams, siūlantis neužmirštamą pirmąjį teatrinį patyrimą. Spektaklio kūrėjai kūdikius kartu su tėveliais kviečia pasinerti į mėlynai baltą nuotykį, sukurtą vandens savybių bei formų inspiruotos muzikos ir judesio.
Tai įvairiapusį vaikų patyrimą žadinantis spektaklis, kuriame vienodai svarbūs tiek patys mažieji žiūrovai, tiek aktoriai, kurie nevaidina įprastų personažų, o tik paskatina mažylius kartu ieškoti ir atrasti, paliesti ir pajausti, stebėti ir dalyvauti.
Spektaklio kūrėjai vaikų amžių atitinkančiomis išraiškos priemonėmis kuria subtilų teatrinį patyrimą, kurio malonumą patirs ne tik mažyliai, bet ir juos atlydėję suaugę. Šis spektaklis leis naujai pažvelgti į savo vaiką ypatingoje – teatro – erdvėje, kuri skatina atsiskleisti netikėtus vaiko charakterio bruožus. Stebint mažylius, nuoširdžiai įsitraukusius į spektaklio veiksmą, neįmanoma neužsikrėsti iš jų sklindančiu šviesiu atradimo džiaugsmu ir mėgavimosi buvimo čia ir dabar akimirka.
„Vandeninis nuotykis“ kviečia atrasti kitokį teatrą – pasaulį, kokį mato ir jaučia patys mažiausi vaikai. Kartu su jais leiskimės į naują patirtį!

Premjera – 2018 m. gegužės 5 d.
Vaikai spektaklyje dalyvauja kartu su jį lydinčiais asmenimis. Bilietai perkami vaikui ir suaugusiems.

Spektaklis ICARUS MACHINE
2026-02-28 18:00 (Europe/Helsinki)
„Icarus Machine“ – tai Dedalo ir Ikaro mito dekonstrukcija. Senajame pasakojime, aprašytame Ovidijaus „Metamorfozėse“, Dedalas – garsus graikų inžinierius ir skulptorius – meta iššūkį dievų tvarkai. Jis sukuria medinę karvę, kad karalienė Pasifajė galėtų susijungti su dieviškuoju jaučiu. Iš šios sąjungos gimsta Minotauras – anomalija, gėdos kūnas. Dedalas, vykdydamas karaliaus Minojo valią, pastato Labirintą – sudėtingą, be išeities struktūrą, kurioje bus paslėpta ši būtybė. Tačiau kartu su sūnumi Ikaru pats tampa šios konstrukcijos kaliniu – įkalintas ne tik fizinėje erdvėje, bet ir savo paties kaltėje. Norėdamas pabėgti, jis sukuria sparnus. Bet sūnus pakyla per aukštai, sparnai sudega, ir jis krinta į jūrą. Skrydis, kuris turėjo išvaduoti, tampa žlugimo priežastimi.
Šis spektaklis nepasakoja mito iš naujo. Jis griauna jo logiką. „Icarus Machine“ veikia kaip sielos labirintas, kuriame nuolat iš naujo kuriama ir suardoma mito architektūra. Dedalas čia nebėra tik išradėjas – jis yra Minotauras. Ne pastatyto Labirinto viduje, o savo paties kaltės, baimės ir nesėkmės struktūroje. Tai pasaulis, kuriame skrydis nėra laisvė – tai neišvengiama griūtis, įrašyta pačiame troškime pakilti. Čia paukščiai neegzistuoja – jų nėra. Bet jų buvimo likučiai yra visur.
„Icarus Machine“ – tai pati skrydžio mašina. Ji neturi pradžios ar pabaigos – tik ciklą: skrydis, degimas, griūtis, bandymas pakilti iš naujo. Kūnas vis iš naujo bando, bet niekada neišsivaduoja. Skristi čia reiškia visada kristi. Ikaro skrydis nėra laisvės proveržis – tai kruopščiai surinktas kūnas, matuotas pagal paukščio logiką. Jo kūną nuolat degina saulė, kuri visada per arti. Drabužiai iš naujo permirksta jūros vandeniu. Sparnas vis iš naujo siuvamas, tvirtinamas, matuojamas. Kūnas, kuris nepasiduoda. Nėra atpirkimo. Nėra pamokos. Nėra galutinės griūties. Tik nuolatinis procesas. Kūnas – laikina skrydžio platforma, kuri anksčiau ar vėliau perkaista. Tai pasaulis, kuriame žmogus vis iš naujo matuoja sparną ant savo nuodėmės. Tai pastovus, nesibaigiantis procesas: mėginimas pabėgti nuo to, kas jau yra įrašyta į pačią žmogaus egzistenciją. Čia skrydis nebėra pabėgimas – jis yra užprogramuota griūtis, įrašyta pačiame troškime pakilti. Tai tapsmas paukščiu be paukščio.

Premjera – 2025 spalio 18 d.

DĖMESIO. Spektaklio metu naudojamos blyksinčios šviesos, garsi muzika ir dūmai.

MASKARADAS. Valstybinis Vilniaus mažasis teatras
2026-02-25 18:00 (Europe/Helsinki) | Šiaulių dramos teatras
Rimo Tumino „Maskaradas“ – vienas unikaliausių ir ilgaamžiškiausių Lietuvos teatro spektaklių, scenoje rodomas jau beveik trisdešimt metų su vis neblėstančia žiūrovų meile. Pasitelkęs savo sielai artimą romantizmo epochos genijaus Michailo Lermontovo kūrinį, režisieriui pavyko išreikšti šiandieną, fantasmagorijų persmelktą dabarties pasaulį.
Nors visi R. Tumino spektakliai žiūrovą nuteikia šventiškai, leidžia patirti kone vaikiškai tyrą šventimo džiaugsmą, visgi „Maskaradas“, ko gero, pranoksta juos visus: jame sau atras ir mąstantis, ir grožio ieškantis ar humoro išsiilgęs žiūrovas. Kūrinys įtraukia į meilės istoriją, kurios epicentru tampa pamesta apyrankė, čia įsitraukia įvairiausi personažai: lošėjai, damos, baronienė, kunigaikštis, tarnai ir tie, kurių tiksliai net neįvardysi, – žmonės, kurie mus supa kasdien, kurie yra tyros meilės tarpininkai ir jos kenkėjai.
Nuostabios estetikos spektaklyje, sklidiname svaigaus ir ilgesingo armėnų kompozitoriaus Aramo Chačaturiano valso garsų ir tuščioje juodoje scenos erdvėje lėtai krintančio sniego, nostalgiškai atsispindi kultūrinė praeinančio amžiaus patirtis, priverčianti prisiminti B. Brechto ir G. Strehlerio teatrą, brodvėjiškus šėliojimus ar F. Fellini’io filmus. Rimo Tumino „Maskarade“ ryškus ir individualus režisieriaus romantizmo pajautimas, susijęs ne vien su XIX amžiaus kultūra, bet ir su folkloro pasaulėjauta, commedia dell’arte žanru. Pastarojo žanro elementai užburiančiam reginiui neleidžia virsti vien sentimentalia melodrama, režisieriaus rankose ji pavirsta į ekscentrišką tragikomediją.
Ir visgi „Maskarado“ burtai kyla ne iš kaukių baliaus šėlsmo. Aktorių vaidyba, režisūra, scenografija perteikia vos akimirksnį trunkančią šventę ir nuolatinį jos ilgesį, nepaleidžiantį dar ilgai po spektaklio. Spektaklio atmosferą geriausiai apibūdina paties režisieriaus žodžiai: „Įsivaizduokite, jog esate lauke, šaltukas, ledas – kai kur nuvalyta, kai kur labai slidu. Ir tame lede atsispindi žvaigždės. Jūs vaidinate tokioje scenoje, esate tarp to miesto žmonių.“ Taip galvoja ir pagrindiniai spektaklio herojai, išeidami į sceną „Maskarade“.
Į Lietuvos teatro „aukso fondą“ įėjęs spektaklis yra apkeliavęs daugelį pasaulio šalių – nuo Švedijos iki Italijos, nuo Pietų Korėjos iki Meksikos – ir pelnęs ne vieną prestižinį apdovanojimą. Po „Maskarado“ gastrolių Didžiojoje Britanijoje 1999 m. dienraštis „The Guardian“ vilniečių trupę pavadino viena geriausių pasaulyje.

Autorius – Michail Lermontov
Režisierius – Rimas Tuminas
Scenografas – Adomas Jacovskis
Kostiumų dailininkas – Virginija Idzelytė
Kompozitorius – Faustas Latėnas

Aktoriai:
ARBENINAS – Arvydas Dapšys
NINA – Indrė Patkauskaitė
KUNIGAIKŠTIS – Vytautas Rumšas (jaun.)
BARONIENĖ – Agnė Šataitė
ŠPRICHAS – Tomas Stirna
KAZARINAS – Mindaugas Capas
TARNAS – Edmundas Mikulskis
NEPAŽĮSTAMASIS – Almantas Šinkūnas
BALIAUS ŠEIMININKĖ – Larisa Kalpokaitė
TARNAITĖ – Rasa Jakučionytė
MEŠKA – Tomas Rinkūnas
LOŠĖJAI – Jonas Braškys, Tomas Kliukas, Balys Latėnas, Tomas Rinkūnas, Almantas Šinkūnas
DAMOS – Vilija Ramanauskaitė, Jūratė Brogaitė, Rasa Jakučionytė, Neringa Būtytė, Larisa Kalpokaitė, Greta Bendžė (Šepliakovaitė)
NARAS – Šarūnas Januškevičius

Spektaklis "Patina"
2026-02-20 18:30 (Europe/Helsinki) | Šiaulių dramos teatras
Režisierė – Eglė Švedkauskaitė
Kompozitorius – Vytautas Leistrumas
Scenografė – Ona Juciūtė
Vaizdo menininkė – Aneta Bublytė
Šviesų dailininkas – Julius Kuršis
Kostiumų dailininkė – Elvita Brazdylytė
* Patina – plona žalia, ruda arba mėlyna plėvelė ant varinių, žalvarinių, bronzinių dirbinių paviršiaus, atsirandanti nuo drėgmės arba specialaus apdorojimo oksidatoriais.
Ankstyvas pavasario rytas. Niaukiasi. Šeima ruošiasi sėsti prie pusryčių stalo, tačiau vienas sūnus vėluoja. Kaip jis gali sau tai leisti? Juk namuose privaloma laikytis tam tikrų taisyklių. Nevėluoti, nieko neslėpti, laiku kalbėti ir laiku nutilti. Šioms taisyklėms paklūsta šeima ir turi paklusti visi, įžengiantys pro namų duris.
Virginijos Rimkaitės pjesėje “Patina” veikia artimiausi žmonės, tačiau oficialus ir šaltas jų bendravimas išduoda, jog dramaturgė mums pasakoja apie krizėje atsidūrusius šeimos santykius. Pjesės centre Motina, kurianti atšiauraus pasaulio už namų sienų mitą ir tam priešingą saugių namų iliuziją. Tačiau saugumas čia lygus neribotai šeimos narių kontrolei. Vyresnysis sūnus Henrikas, turintis įgimtą širdies ydą, negali pasigirti puikiais socialiniais įgūdžiais, todėl stebime absurdiškai komiškas jo pastangas megzti santykius su moterimis, kurias Motina parenka kaip tinkamas tapti jo žmonomis ir slaugytojomis. Šalia lyg nepastebimai veikia jaunesnysis sūnus Albertas, kurio tyla neabejotinai kažką slepia. Vienos dienos įvykiai pjesėje veda link dramatiškų maišto prieš Motinos sistemą pasekmių.
Spektaklio režisierė Eglė Švedkauskaitė sako, jog ją intriguoja Motinos kuriamas pasaulis, kuriame kiti personažai palengva tampa įkaitais: “būdama negailestinga sau tiek pat, kiek ir kitiems, Motina saugo pačios sukurtą mitą apie šeimos gerovę ir vertybes. Visuomenei šeimos santykiai visuomet buvo aktuali tema – šeima kinta su kintančiu laikmečiu ir tai sukelia lūžius bei konfliktus tarp skirtingus įsitikinimus turinčių žmonių, tarp skirtingų kartų. Šiame spektaklyje kalbėsime apie išsikreipiančią realybę, kai šeimos vertybės virsta žiaurumo pateisinimu”.

Numatoma premjera 2023 m. spalio 6, 7 d.

KULTŪRA KASDIENYBĖJE: kaip ji veikia mūsų gyvenimus? Diskusija-susitikimas.
2026-02-19 18:30 (Europe/Helsinki) | Šiaulių dramos teatras
TEATRO KLUBAS – tai Valstybinio Šiaulių dramos teatro organizuojamų renginių ciklas, siūlantis įvairiais rakursais tyrinėti šiuolaikinio teatro, kultūros, visuomenės aktualijas. Kiekvieną mėnesį kviesime į išskirtinį renginius – spektaklį, susitikimą, diskusijas, viešą paskaitą – kurie padės geriau suprasti, kritiškai vertinti ir reflektuoti dabarties teatro reiškinius.
Vasario 19 d. 18.30 val. kviečiame į pirmąjį TEATRO KLUBO renginį – susitikimą-diskusiją su žinomu kultūros sociologu dr. Tadu Šarūnu.
Kokia kultūros vertės samprata vyrauja mūsų visuomenėje? Kokie kultūros politikos pokyčiai galėtų didinti kultūros ir meno prestižą bei reikšmę? Kuo skiriasi didžiųjų miestų ir regioninių miestelių kultūriniai įpročiai? Kokių strategijų ir žingsnių galėtų imtis kultūros ir meno lauko žaidėjai? Apie tai diskutuosime su kultūrines elgsenas, miesto fenomeną ir socialines tapatybes tyrinėjančiu sociologu dr. Tadu Šarūnu.
Mokslininkų atliekami tyrimai byloja, kad lankymasis kultūriniuose renginiuose, domėjimasis menu ir dalyvavimas kultūriniame gyvenime didina žmonių subjektyvų pasitenkinimą, gerina fizinę sveikatą ir psichinę savijautą. Tai patvirtino ir naujausias Lietuvos gyventojų tyrimas, atskleidęs, jog dalyvavimas kultūriniuose renginiuose daro didelį poveikį žmonių gerovei.
Šį tyrimą išsamiau pristatysiantis Tadas Šarūnas dirba Vilniaus universiteto (VU) Filosofijos fakulteto Sociologijos ir socialinio darbo institute. Savo kūrybinėje veikloje tyrinėja politiškumo apraiškas kasdienybėje bei grupinės tapatybės konstravimą. T. Šarūną labiausiai domina sociologinis kultūros lauką veikiančių socialinių jėgų pažinimas. Jis bendradarbiauja su kultūros lauko žmonėmis, yra žinomas tarpdisciplininio meno kūrėjas. Šiuo metu T.Šarūnas repetuoja vaidmenį radijo pjesėje „Neryšio zona”.
T. Šarūnas plačiau papasakos apie savo darbą su kultūros sektoriumi vertinant kultūros socialinį poveikį (tarp jų darbą su Kaunas Europos kultūros sostinė 2022, Architektūros fondu bei jų kuruojama Open House Europe iniciatyva). Sužinosime ir apie naujausius VU atliekamus kultūrinio dalyvavimo tyrimus, kuriais ketinama padėti kultūros sektoriaus operatoriams išsiaiškinti ne tik kokie žmonės lankosi, bet ir kokie nesilanko jų organizuojamuose renginiuose.
T. Šarūnas teigia, kad sociologija yra disciplina, siūlanti tiesą apie socialinę realybę ir teikianti viltį, jog esamą realybę galima pakeisti: „Apie socialinį gyvenimą mes visi turime savo nuomonę, bet sociologija siūlo tiesą – parodo socialinius faktus, kurie žmonėms kartais būna visiškai netikėti. Tie faktai naikina stereotipus, pasipriešina galiai. Sociologija kaip disciplina siūlo viltį susitarti, kad apie socialinę realybę galimi ne tik politiniai ginčai, bet įmanoma atrasti tiesą – kaip iš tikrųjų yra. Tai profesiniu požiūriu, ko gero, vienas įdomiausių dalykų.“
TEATRO KLUBAS skirtas plačiajai visuomenei – visiems smalsiems, atviriems ir geriau dabarties teatro ir kultūros procesus norintiems pažinti žiūrovams. Kiekvienas ciklo renginys siūlys skirtingą pasirinktos temos pristatymo formą, tačiau visus juos jungs galimybė diskutuoti, klausti ir išsakyti savo nuomonę.

Renginys nemokamas.

Spektaklis "#Bjaurusis ančiukas mokykloje #2121"
2026-02-15 14:00 (Europe/Helsinki) | Šiaulių dramos teatras
Monika Jašinskaitė

pagal H. K. Anderseno pasaką „Bjaurusis ančiukas“

Režisierius – Šarūnas Datenis
dailininkas – Antanas Dubra
kompozitorius – Vytautas Leistrumas
šviesų dailininkas – Julius Kuršys
vaizdo projekcijų autorius – Tomas Jokūbonis

Kas gali pasakyti, koks bus ateities pasaulis, kuriame gyvens vaikai, kokie įgūdžiai pravers jiems užaugus? Spektaklio kūrėjai Hanso Kristiano Anderseno pasaką apie Bjaurųjį ančiuką iš XIX amžiaus kaimo kiemo perkėlė į technologiškai pažengusią ateities mokyklą. Šis spektaklis galėtų padėti suaugusiems ir vaikams nuoširdžiai pasikalbėti apie internetines pramogas, santykius su klasės draugais bei jausmus, kurie užklumpa šiapus ekrano, kai suaugusiųjų nėra šalia.
Spektaklio veiksmas vyksta po šimto metų Dykumos šalies miesto požemyje esančioje mokykloje. Klasės vaikų galvas puošia emofiltrai – specialios veidus atkartojančios kaukės su elektroninėmis jungtimis. Jos padeda užtikrinti gerą atmosferą. Dėl to visi čia supermieli, supermalonūs, superšypsosi – atrodo lyg būtų tobula klasė. Kiekvieną kartą, kai kuris nors vaikas pasako kažką pozityvaus prie jo vardo švieslentėje daugėja patiktukų. Tai būsimų influencerių mokykla, kurioje karaliauja patiktukai, pozityvas ir laimė.
Superprofesionalioje mokykloje visi laikosi supertaisyklių. Pirma. Pamokų metu turite klausyti ir žiūrėti. Jeigu norite ką nors pasakyti, turite pakelti ranką. Antra. Turite palaikyti gerą nuotaiką, blogoms emocijoms čia ne vieta. Trečia. Jeigu praradote dėmesį, turite nusišypsoti ir klausytis toliau. Ketvirta. Jeigu pastebite, kad kažkur esate silpnas, turite išmokti šito vengti. Penkta. Turite priimti iššūkius plačiai šypsodamiesi. Šešta. Turite priimti kitus tokius, kokie jie iš tikrųjų yra – be galo laimingi. Septinta. Savo pozityvu turite užkrėsti kitus.
Bet klasės naujokui Salviui, atvykusiam iš tolimos Pievų šalies, šios taisyklės anaiptol neatrodo tobulos. Ar jam pavyks tuo įtikinti ir kitus?

Premjera 2021 06 08.

Spektaklis „Puaro“
2026-02-14 18:00 (Europe/Helsinki) | Šiaulių dramos teatras
Pagal Agatha Christie
Dviejų dalių detektyvas
Režisierius ir inscenizacijos autorius – Gildas Aleksa
Dailininkas – Martynas Arlauskas
Kompozitorius – Jokūbas Tulaba

Mažo miestelio ramybę sudrumsčia kraupi žmogžudystė. Savo namuose randamas nužudytas garbingas miestelio turtuolis. Kas galėjo įvykdyti šį nusikaltimą? Kokie žmogžudystės motyvai? Kam galėjo užkliūti visų mėgstamas miestelio džentelmenas? Pradėjus aiškintis žmogžudystės aplinkybes į paviršių pradeda kilti daugybė netikėtų dalykų ir detalių – slapti meilės ryšiai, šantažas, apkalbos, asmeninės paslaptys. Tokioje painiavoje nepasiklysti gali tik pats garsiausias literatūros pasaulio detektyvas – genialusis Erkiulis Puaro. Taigi, miestelyje netikėtai, bet kaip visada pačiu reikalingiausiu metu pasirodžius Puaro, pamažu ima ryškėti nusikaltimo vaizdas…
Kas gi tas paslaptingasis Puaro? Puaro yra vienas žymiausių detektyvų meistrės Agatos Christie sukurtų personažų, kuris pasirodo net 33-ojese novelėse, dvejose pjesėse ir daugiau nei 50-yje trumpų istorijų, publikuotų 1920-1975 metais. Tai mistinė figūra, daugiaprasmis herojus, kuris chaotiškame pasaulyje sugeba įvesti tvarką, demaskuoja ir nubaudžia kaltuosius. Puaro pasižymi antgamtinėmis savybėmis, keistais įpročiais ir skrupulingumu ir, svarbiausia, šiandien taip reikalingu optimizmu, nušviečiančiu net niūriausių spalvų kasdienybę.
Spektaklyje klaidi žmogžudystės narpliojimo istorija pasakojama miestelio gydytojo Džiugo Šepario akimis, o visus scenos įvykius akylai stebi daktaro motinos žvilgsnis. „Puaro“ švytuoja tarp tikrovės ir fikcijos, nuobodžiaujančių ir smurtaujančių žmonių vaizdavimo ir jų vaizduotės. Iš pažiūros niūri aplinka, kraupūs įvykiai spektaklyje priimami kaip fikcija, kurios pagalba galima kalbėti apie mūsų dabartinės visuomenės neveiklumą, uždarumą, nuobodulį. Tokia visuomenė tampa gera terpe smurtui – tiek fiziniam, tiek psichologiniam, tiek prieš save patį ar menamą priešą.
Pasak detektyvų tyrinėtojo, eseisto Ernesto Parulskio, „detektyvinė literatūra yra vienas sąžiningiausių antropologinių literatūros žanrų. Norint susukti gerą kriminalinį siužetą, kuris privalo būti fiktyvus, autorius priverstas išgalvojimą kompensuoti realybe. Tai duoda netikėtos naudos. Skaitydamas ypač mažesnių šalių detektyvus faktiškai gauni tiksliausią tos šalies pjūvį – tiek turistinį, tiek antropologinį, tiek socialinį, tiek ekonominį“.
Režisierius Gildas Aleksa Puaro mitologemą pritaiko prie lietuviškojo mentaliteto ir pasakoja istoriją apie nedidelio Lietuvos miestelio mažo žmogaus didelį nužmogėjimą. „Visos problemos išsprendžiamos, bet ar tokiu būdu nesukuriamos naujos?“ – klausia spektaklio kūrėjai.

Numatoma premjera: 2021 12 31

Mugė „Stilius ir skonis“
2026-02-14 10:00 - 16:00 (Europe/Helsinki) | Šiaulių arena
Šiaulių arena taps vieta, kur Valentino diena bus švenčiama kitaip nei įprasta. Lankytojai kviečiami į „Stilius ir skonis“ mugę, kurią papildys pasikalbėjimų projektas „Tikros istorijos“.
Mugėje dalyvaus mados, dizaino atstovai bei gamintojai iš visos Lietuvos. Lankytojai galės paragauti ir įsigyti gurmaniškų produktų, atrasti originalius aksesuarus, papuošalus, drabužius bei namų detales.
Renginį papildys pasikalbėjimų projektas „Tikros istorijos“, kuris praėjusiais metais sulaukė didelio lankytojų susidomėjimo. Šiemet lankytojų laukia net trys pašnekovai, atvirai pasidalinsiantys savo patirtimis.
Programoje:
12:00 Asta Bružienė, prekės ženklo „Milijonas skonių“ įkūrėja, atskleisianti, kaip hobis virtuvėje tapo augančiu verslu.
12:30 Leonardas Kalinauskas, UAB „Forest Energija“ įkūrėjas, pasakos apie natūralių aliejų naudą sveikatai.
13:00 ROBERTAS KALINKINAS – kodėl tai, kas madinga, jau išėję iš mados?
Organizatoriai kviečia Valentino dieną praleisti turiningai: su skoniais, stiliumi ir tikromis istorijomis.
Renginys NEMOKAMAS
Vieta: Šiaulių arena
Data: vasario 14 d.
Laikas: 10:00–16:00
Renginio metu bus filmuojama ir fotografuojama.
Renginį organizuoja UAB „Mugių centras“

Atlikėjo Tonio koncertas „O tu man patinki!“
2026-02-12 18:00 (Europe/Helsinki) | Šiaulių kultūros centro Kamerinė salė (Aušros al. 31)
Vasario 12 d. 18 val. Šiaulių kultūros centre vyksa tlikėjo Tonio koncertas „O tu man patinki“.
Kviečiame visus Šiaulių bei aplinkinių miestelių gyventojus savo vakarą praskaidrinti gerai žinomomis dainomis bei nepakartojamomis emocijomis! „O tu man patinki!“ koncerto metu kiekvienas ras sau širdžiai mielą dainą – išgirsite pačias populiariausias ir klausytojų mėgstamiausias dainas, tokias kaip „O jei nemyli ir nereik“, „Paskutinis bučinys“,„Per vėlu nebūna“ bei kitas.
Renginio trukmė: ~1 val. 30 min.
Organizatorius – G. Mažonio firma „EMIDIJA“.

Antano Martinaičio (1939–1986) tapybos parodos atidarymas
2026-02-12 18:00 (Europe/Helsinki) | „Laiptų galerija”
Vasario 12 d. 18 val. Šiaulių kultūros centro galerijoje „Laiptai“ vyks Antano Martinaičio (1939–1986) tapybos parodos atidarymas.
Parodą pristatys menotyrininkė Algė Gudaitytė.
Bus papildyta.
Atidarymas nemokamas. Parodos lankymo kaina 2 Eur. Bilietus galima įsigyti Šiaulių kultūros centro galerijos „Laiptai“ kasoje.
Paroda veiks iki 2026 m. kovo 15 d.
Renginio trukmė: ~1 val.

Naisių vasaros teatro muzikinė programa-koncertas
2026-02-10 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Vasario 10 d. 18 val. Šiaulių kultūros centre vyks Naisių vasaros teatro muzikinė programa-koncertas.
Naisių vasaros teatro aktorių paruošta muzikinė programa-koncertas, skirta žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savo kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų.
Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius. Nekantriai Jūsų laukia – Vaida, Birutė, Orinta, Karolis, Remigijus, Arūnas ir Tomas. Iki pasimatymo ir susiklausymo.
Renginio trukmė: ~1 val. 30 min.
Įėjimas su kvietimais. Kvietimus nuo vasario 2 d. 9 val. galima pasiimti Šiaulių kultūros centro kasoje. Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.

Organizatorius – Naisių vasaros teatras.

Muzikinis spektaklis vaikams „Batuotas katinas“
2026-02-08 12:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Iš ciklo „Geriausi pasaulio pasakų kūrėjai vaikams“.
– Tu apsiauki batelius ir keliauki…
– Pas ką?
– Pas Batuotą katiną!
Spektaklis pastatytas pagal prancūzų pasakoriaus Šarlio Pero (Charles Perrault) pasaką. Čia sutiksite išmintingą ir šmaikštų katiną, jo šeimininką paprastą vaikiną Laucių, Princesę, visai nebaisų Žmogėdrą ir dar kitus. Gudrusis katinas moko vaikus, jog kiekvieną keblią gyvenimo situaciją galima išspręsti. Tereikia trupučio kantrybės, išminties – ir visi rūpesčiai bus įveikti. Murkiantis šmaikštuolis katinas nepaliks abejingo net ir didžiausio dienos paniurėlio!
Kodėl verta pamatyti „Batuotą katiną“?
Viena mylimiausių visų laikų pasakų – scenoje!
Pagal Šarlio Pero klasikinę pasaką pastatytas spektaklis džiugina ir vaikus, ir suaugusiuosius – čia net Žmogėdra nebaisus!
Linksmas, išmintingas ir kupinas nuotykių.
Gudrusis katinas išmokys, kaip išsisukti iš bet kokios situacijos, o jo šmaikštumas privers nusišypsoti net didžiausią niurzgą.
Herojai, kuriuos norisi sutikti dar kartą.
Laucius, Princesė, Katinas ir kiti personažai įtrauks į stebuklingą pasaulį, kur viskas įmanoma.
Renginio trukmė: ~55 min.
Organizatorius – VšĮ „Raganiukės teatras“.

Grupės „Antikvariniai Kašpirovskio dantys“ koncertas
2026-02-07 19:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Scenos padūkėliai, chuliganai, romantikai, vadinkit juos kaip norit, grupė „Antikvariniai Kašpirovskio dantys“ vasario 7 d. atkeliauja į Šiaulius!

Vaikinai atsiveža ne tik specialią scenografiją, įspūdingas dekoracijas ir surežisuotą pasirodymą, bet ir naujų bei geriausių kūrinių iš visos karjeros.

Ne paslaptis, kad kiekvienas jų koncertas – muzikinis spektaklis, kupinas netikėtumų, gyvos energijos ir teatrališko humoro, dėl kurio publika juokiasi, šoka ir dainuoja iš visos širdies.

Renginio trukmė: ~1 val. 30 min.

Organizatorius – VšĮ „Metų pramogos“.

Kazimiero Jakučio koncertas
2026-02-06 18:00 (Europe/Helsinki) | „Polifonijos” salė
„Mano tėvai niekada nekalbėjo apie meilę vienas kitam. Tačiau būtent iš jų paveldėjau supratimą, kad šeima yra didžiausia vertybė“, – sako dainų autorius ir atlikėjas Kazimieras Jakutis-Pagulbis. 65-erių metų jubiliejų pažymėjęs kūrėjas šiandien atsigręžia į tai, kas svarbiausia – žmogaus vertybes, o kiekviena jo daina tampa susitikimu su pačiu savimi.

K. Jakutis kviečia į koncertinio turo „Pasaulis PerPus“ tęsinį, kurio metu atlikėjas pristatys naują albumą – vinilinę plokštelę „Pasaulis PerPus“.

„Norėčiau, kad žiūrovai iš koncertų parsineštų emociją – man tai svarbiausia. Kad žodis, melodija, net žvilgsnis liktų jų viduje ilgiau, nei skamba pati daina. Nuoširdžiai kviečiu – susitikime.
Scenoje nebūsiu vienas: su manimi gros puikūs muzikantai – pritariančioji vokalistė Vaida Jakutienė, Gediminas Legas (ritmas) ir Aurimas Driukas (gitara, klavišiniai)“, – kviečia atlikėjas.

Pridedu renginio Facebook nuorodą: https://www.facebook.com/events/1368724741298786/

Gala koncertas „Lietuvos baletui 100 metų“
2026-02-03 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Baleto šventė vainikuojama klasikos perlais ir šiuolaikinėmis miniatiūromis, matysime baleto virtuozus iš Italijos ir Prancūzijos, bei legendas iš Lietuvos scenos.
Kviečiame į išskirtinį jubiliejinio sezono „Gala“ koncertą – švenčiame Lietuvos baleto šimtmetį! Vienoje scenoje susitiks klasikiniai šedevrai ir šiuolaikinės miniatiūros, kuriomis gyvai pažinsite baleto istorijos ir šiandienos pulsą.
Scenoje – baleto žvaigždės iš Italijos ir Prancūzijos (Lorenzo Epifani, Marine Pontalier), Lietuvos operos ir baleto teatro istorinė legenda Olga Konošenko, Baltijos baleto teatro solistai Pijus Ožalas ir Evelina Fokina, bei kt. Vakarą ves Marija Simona Smolskienė.
Programoje – nuo pirmųjų Lietuvoje pastatytų klasikų ištraukų – „Kopelija“, „Gulbių ežeras“, „Žizel“, „Don Kichotas“, „Bajaderė“, „Mirštanti gulbė“ ir kt., iki šiuolaikinių miniatiūrų iš „Kitas pasaulis“, „Vaivos juosta“, „Karmen“, „Aqua corpo“ ir t. t.
Renginio trukmė: ~60 min.

Premjera! Komedija „Trys mylimos“
2026-01-31 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Sausio 31 d. 18 val. Šiaulių kultūros centre bus rodoma komedija „Trys mylimos“. Tai Jausmų drama (su žmonėms būdingomis silpnybėmis ir gudrybėmis) apie amžiną poreikį būti mylimam.
Aktorė Kristina Kazlauskaitė ir vėl imasi režisūros – lietuvių literatūros klasikos kūrinio Julijos Beniuševičiūtės-Žymantienės, geriau žinomos Žemaitės slapyvardžiu, komedijos „Trys mylimos“.
Spektaklio veiksmas vyksta lietuviškame kaime. Kaimo bernas Liudvikas savo vilionėmis vienu metu bando pavergti tris mylimas – vienoje kaimo troboje gyvenančias motiną ir dvi jos dukras. Tačiau tikslas jo piktas – ne meilė, o turtai. Jaunuolis stengiasi išvilioti motinos sutaupytus pinigus. Čia ir gimsta įvairių situacijų – melo, apgaulės, suvedžiojimų – komedija, kai kiekviena iš trijų moterų rimtai įsimyli Liudviką.
Ryškius charakterius spektaklyje įkūnys legendiniai teatro aktoriai: Motinos vaidmenį kuria aktorės Dalia Brenciūtė ir Violeta Podolskaitė. Jaunosios kartos aktoriai Balys Ivanauskas ir Artūras Dubaka dalinsis Liudviko vaidmeniu, o dukras pasikeisdamos vaidins Redita Dominaitytė ir Kristina Savickytė (Petronėlė) bei Aistė Lasytė ir Veronika Tarasevičiūtė (Domicelė). Ūkininką Kozerį – Vytautas Taukinaitis ir Gediminas Storpirštis.
„Trys mylimos“ yra vienas iš nacionalinės dramaturgijos kūrinių ir šiandien išliekantis aktualus. Trys moterys ir vienas vyras. Apgavystė ar nuoširdumas? Meilė ar išskaičiavimas? Amžini klausimai, į kuriuos Kristina Kazlauskaitė, pasitelkdama savo, režisierės, vizijas, aktorių talentus, šnekamąsias tarmes, perteikdama žmogaus savybių ir jausmų amplitudę, pabandys atsakyti jausmingai, dramatiškai, komiškai.
Kiekvienas norime mylėti ir būti mylimi. Liudvikas ir trys jo mylimos – puikus to pavyzdys.
Scenografas Vidas Ribokas
Kostiumų dailininkė Birutė Zorskienė
Šviesų režisierius Kasparas Bujanauskas
Garso režisierius Linas Kubekas
Spektaklyje skamba Povilo Kebliko aranžuotos harmonizuotos lietuvių liaudies dainos
Renginio trukmė: ~1 val. 45 min. (2 dalių spektaklis)
Organizatorius – VšĮ „Geros muzikos ekspertai“.

Spektaklis DUKTĖ
2026-01-30 18:30 (Europe/Helsinki) | Šiaulių dramos teatras
Pagal Karinos Mikaelis romaną

Inscenizacijos autorė ir režisierė – Nijolė Mirončikaitė
Scenografijos ir kostiumų dailininkė – Roma Gilė
Kompozitorius – Vadimas Kamrazeris
Šviesų dailininkas – Evaldas Šmitkinas
Vaidina:
Motina – Nijolė Mirončikaitė
Duktė – Jūratė Budriūnaitė
Danų rašytoja Karina Mikaelis autobiografiniais motyvais paremtame romane „Motina“ su meile ir švelniu humoru piešia savo motinos portretą. Spektaklyje atgims keletas romano epizodų, kuriuose atsiveria įvairiaspalvė šeimyninių jausmų gama. Kaip ir romano autorė, taip ir šio spektaklio kūrėjos, kalba apie sudėtingus, prieštaringus, neišsakytus, nuslėptus jausmus, o kartu be galo šiltus ir kupinus užuojautos ryšius tarp artimiausių žmonių – motinos ir jos vaikų. Ar tikrai motinos geriausiai pažįsta savo vaikus? Kaip vaikams gyventi su savo tėvų praeities šešėliais? Kaip mylėti savo artimuosius, kad ta meilė jų nežeistų?
Premjera – 2024 m. rugsėjo 20, 21 d.

Klasikinės muzikos koncertas „Kosminis Čiurlionis“
2026-01-30 18:00 (Europe/Helsinki) | „Laiptų galerija”
Sausio 30 d. 18 val. Šiaulių kultūros centro galerijoje „Laiptai“ vyks koncertas „Kosminis Čiurlionis“ – legendinio saksofonininko Petro Vyšniausko ir žymios pianistės Aleksandros Žvirblytės kūrybinis dialogas scenoje.
Tradicijos, provokuojamos čia ir dabar kylančių idėjų. Čiurlioniškų vizijų kosmose – netikėtas, intriguojantis M. K. Čiurlionio, jo pirmtakų, amžininkų, Čiurlionio muzikos įtakotų kompozitorių bei kitų autorių kompozicijų sujungimas su improvizacijomis. Kosminės vizijos „à la Čiurlionis“ suteikia netikėtą ir intriguojantį M. K. Čiurlionio originalių kompozicijų ir jo amžininkų kūrinių – tokių kaip Lietuvoje gimusio virtuozo L. Godowskio, prancūzų impresionisto C. Debussy, danų klasicisto C. Nielsen, ukrainiečių kompozitoriaus L. Revutskio bei F. Chopino, kuris giliai paveikė Čiurlionį – ir vėlesnių kompozitorių, tokių kaip A. Šenderovas, kuris tęsė jo palikimą, sintezę. Programa apjungia šiuos kūrinius su spontaninėmis improvizacijomis, sukuriant gyvą ir gaivų muzikinį patyrimą, gimstantį akimirkoje.
„Kosminis Čiurlionis“ – tai ne tik vienas iš labiausiai laukiamų ir sėkmingiausių M. K. Čiurlionio festivalio projektų, bet ir tarptautinės sėkmės pavyzdys. Jis apkeliavo Lietuvos koncertų sales, buvo transliuojamas per LRT ir „Lietuvos ryto“ televiziją. 2020 m. pasirodė ir kompaktinis diskas, o programa įgavo tarptautinį pripažinimą – buvo pristatyta Jungtinėje Karalystėje, Vokietijoje, Ispanijoje, Lenkijoje ir Latvijoje. Be to, šis projektas sulaukė publikos dėmesio ir Pietų Korėjoje, kur buvo atliktas Petro Vyšniausko ir Aleksandros Žvirblytės koncertų metu.
„Petro Vyšniausko koncertas su pianiste Aleksandra Žvirblyte buvo užburiantis. Koncepcija tiesiog neįtikėtina. Poveikis pribloškiantis, ne tik todėl, kad Petras nuolat rizikuoja, bet ir todėl, kad muzika yra tokia subtili ir intensyvi, jog neišvengiamai ašaros kaupiasi akyse. Nepamirštamas koncertas.“ (Emmanuel de Gouvello, Prancūzija)
„Saksofono soprano meistras Petras Vyšniauskas iš Lietuvos, mano nuomone, yra vienas originaliausių šio instrumento atlikėjų – jo ryškios frazės išsiskleidžia drąsiai originaliais intervalais, o jo garsas yra galingas – stipresnis ir tikslesnis nei Sam Rivers, tankesnis ir labiau sufokusuotas nei Steve Lacy, galbūt net polifoniškas, kaip Evan Parker.“ (Howard Mandel, Niujorkas, JAV)
„Aleksandra Žvirblytė scenoje kuria emocinį muzikinį paveikslą laisvai ir gyvai. Jos grojimas yra ne tik techniškai tobulas, bet ir dvasiškai turtingas; puiki technika tampa tik priemone unikaliai muzikinei vizijai išreikšti.“ (Steen Søgaard, Morgenavisen Jyllandsposten, Danija)
Bilieto kaina 20 Eur, su nuolaida 18* ir 10** Eur
Renginio trukmė: ~1 val. 30 min.
